Diari Oficial de la Generalitat Valenciana


Sumari del DOGV 5159, del 21-12-2005 (2005/14951)

RESOLUCIÓ de 16 de desembre de 2005, del Rectorat de la Universitat Jaume I, per la qual es convoca una oferta pública per a la selecció d'un/a tècnic/a superior de comunicació internacional, programes y publicacions, amb contracte laboral temporal per obra o servei a temps parcial.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5159

Data del DOGV
:   21-12-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/14785


Data del document
:   16-12-2005

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * lingüística
    * universitat
    * concurs administratiu
    * traducció

RESOLUCIÓ de 16 de desembre de 2005, del Rectorat de la Universitat Jaume I, per la qual es convoca una oferta pública per a la selecció d'un/a tècnic/a superior de comunicació internacional, programes y publicacions, amb contracte laboral temporal per obra o servei a temps parcial. [2005/M14003]
  
D'acord amb el que preveu l'article 17.2 del II Conveni Col·lectiu del Personal Laboral de les Universitats Públiques de la Comunitat Valenciana, aquest Rectorat, fent ús de les atribucions que li confereix la normativa vigent, convoca una oferta pública d'una plaça de tècnic/a superior de comunicació internacional, programes y publicacions, amb contracte laboral temporal per obra o servei a temps parcial, d'acord amb les següents bases:
  
1) Denominació del lloc de treball
  
Tècnic/a superior de comunicació internacional, programes i publicacions.
  
2) Retribució íntegra mensual
  
La retribució íntegra mensual, inclosa la part proporcional de les pagues extres, serà de 1337,43 euros.
  
3) Objecte i període
  
Col·laborar en el desenvolupament de la fase intermitja del projecte «Igualdader», codi 04I342, de la iniciativa EQUAL del FSE.
  
La duració prevista d'aquest contracte (3 mesos), estarà vinculada a la duració del projecte, a les tasques especifiques a desenvolupar i a la disponibilitat pressupostària d'aquest.
  
S'estableix un període de prova segons el que disposa l'article 16 del II Conveni Col·lectiu del PAS Laboral de les Universitats Públiques de la Comunitat Valenciana.
  
4) Jornada de treball
  
A temps parcial (30 hores setmanals).
  
5) Requisits dels aspirants
  
- Ser espanyol/a o nacional d'un estat membre de la Unió Europea o nacional d'aquells estats a què, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors, en els termes en què aquesta es troba definida en el Tractat Constitutiu de la Comunitat Europea.
  
- Tindre complits 18 anys i no haver arribat a l'edat de jubilació.
  
- Estar en possessió del títol de Llicenciat/da en Traducció i Interpretació (Anglès) o Llicenciat/da en Filologia. En el cas de titulacions obtingudes en l'estranger caldrà estar en possessió de la credencial que acredite la seva homologació.
  
- No patir malaltia ni estar afectat per limitació física o psíquica que siga incompatible amb l'exercici de les corresponents funcions.
  
- No haver sigut separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, al seu estat, l'accés a la funció pública.
  
Aquests requisits hauran de posseir-se al dia de la finalització del termini de presentació de sol·licituds, i mantindre's fins al moment de la signatura del contracte de treball.
  
Si en qualsevol moment posterior a l'aprovació de la llista d'admesos/exclosos, fins i tot una vegada finalitzat el procés selectiu, s'advertirà inexactitud o falsedat en les sol·licituds o en la documentació aportada pel personal aspirant, aquesta es considerarà defecte no esmenable i es resoldrà amb la seua exclusió en el procediment.
  
6) Mèrits preferents
  
Experiència en:
  
- Participació en projectes de gènere i igualtat d'oportunitats i projectes europeus.
  
- Mitjans de comunicació, organització de esdeveniments, etc.
  
- Treball en equip.
  
Formació/coneixements en:
  
- Anglés parlat i escrit.
  
- Valencià parlat i escrit.
  
- Altres llengües estrangeres.
  
- Formació específica en gènere i igualtat entre dones i homes.
  
- Redacció i llenguatge no sexista.
  
- Coneixement de les institucions/iniciatives europees.
  
- Coneixement de l'àmbit social i les organitzacions sense ànim de lucre.
  
Altres
  
- Informàtica i programes d'edició (Dreamweaber, Quarkx, Photoshop, Freehand, etc.).
  
- Carnet de conduir i vehicle propi.
  
- Disponibilitat horària i per a viatjar.
  
- Coneixement dels municipis de la província de Castelló.
  
7) Sistema selectiu de la plaça
  
Per part de la comissió encarregada de resoldre aquesta selecció, es valoraran els currículums dels aspirants d'acord amb el barem que figura en l'annex II. La comissió podrà, si ho considera oportú, realitzar una prova i/o entrevistar els aspirants. En el supòsit de fer la prova, aquesta serà eliminatòria i podrà ser teòrica i/o pràctica; es puntuarà de 0 a 10 punts i caldrà obtenir un mínim de 5 punts per a superar-la.
  
La comissió avaluadora podrà declarar desert el procediment de selecció en cas que valorats els mèrits i, si escau, realitzada la prova i/o l'entrevista, el perfil dels candidats no s'ajuste, en la seva totalitat, a les necessitats del projecte.
  
8) Comissió avaluadora
  
La comissió avaluadora tindrà l'estructura que figura en l'annex III d'aquesta convocatòria.
  
Els membres de la Comissió hauran d'abstindre's d'intervindre quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.
  
El president podrà sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.
  
La comissió resoldrà tots els dubtes que puguen sorgir de l'aplicació d'aquestes normes, així com els que puguen produir-se dels casos no previstos.
  
El procediment d'actuació de la comissió s'ajustarà en tot moment al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
9) Presentació d'instàncies
  
Les sol·licituds, formalitzades d'acord amb el model que s'adjunta en l'annex I, juntament amb el currículum i els documents que acrediten els mèrits al·legats, s'hauran de presentar al Registre General de la Universitat Jaume I o per qualsevol dels procediments establerts en l'article 38 de la Llei 30/1992, de 26 de novembre, en el termini de 10 dies naturals a partir del dia següent a la seua publicació en el Diari Oficial de la Generalitat Valenciana.
  
A la sol·licitud s'afegirà la següent documentació:
  
- Una fotocòpia del DNI.
  
- Currículum de la persona aspirant.
  
Els mèrits al·legats en el currículum que no s'hagen justificat documentalment en el termini de presentació d'instàncies no seran tinguts en compte en la resolució del concurs.
  
En l'apartat Codi de la sol·licitud haurà de figurar el número 9866.
  
Les instàncies presentades a les oficines de correus hauran de complir amb el procediment establert en l'article 205.3 del Reglament dels Serveis de Correus: Les instàncies es presentaran en sobre obert perquè l'empleat estampe el segell de dates en la part superior esquerra de les mateixes, havent de figurar amb claredat el nom de l'oficina i la data.
  
No serà necessària la compulsa dels documents que se presenten fotocopiats, bastant la declaració jurada de l'interessat sobre l'autenticitat d'aquests, així com les seues dades que figuren en la instància, sense perjuí que en qualsevol moment la comissió o la universitat puga requerir als aspirants perquè acrediten la veracitat de les circumstàncies i documents aportats, que hagen sigut objecte de valoració.
  
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que acredite la seva nacionalitat i, si escau, els documents que acrediten el vincle de parentiu i el fet de viure o estar a càrrec del nacional d'un altre estat amb què tinguen el dit vincle. Així mateix, hauran de presentar declaració jurada o promesa d'aquest que no està separat de dret del seu cònjuge i, si escau, del fet que l'aspirant viu o està al seu càrrec.
  
10) Llista d'admesos i resultat de la selecció
  
Finalitzat el termini per a presentar instàncies, el rector dictarà una resolució per la qual s'aprovarà la llista d'admesos i exclosos en aquest procés selectiu, així com la composició del comissió avaluadora encarregat de jutjar-lo.
  
El resultat d'aquest procés de selecció es publicarà al tauler d'anuncis del Servei de Recursos Humans i en el web que té assignat el Servei de Recursos Humans en el SIC: http://www.uji.es/CA/serveis/rec-hum/.
  
11) Norma final
  
Aquesta convocatòria, les seves bases i tots els actes administratius que es puguen derivar d'aquesta i de les actuacions de la comissió avaluadora, podran ser impugnats per les persones interessades en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions de la comissió avaluadora, d'acord amb l'esmentada norma.
  
Castelló de la Plana, 16 de desembre de 2005.- El rector: Francisco Toledo Lobo.
  
ANNEX I
  
Instància
  
Dades personals
  
Primer cognom:
  
Segon cognom:
  
Nom:
  
Data de naixement:
  
DNI:
  
Telèfon:
  
Adreça i codi postal:
  
Localitat/comarca o província:
  
CODI:
  
SOL·LICITE l'admissió en el procés selectiu per a cobrir una plaça temporal de ..., convocat per Resolució de data ..., publicat en el Diari Oficial de la Generalitat Valenciana número ...
  
DECLARE que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en aquesta convocatòria.
  
La persona interessada,
  
Castelló de la Plana, ... d ... de 2005.
  
RECTORAT DE LA UNIVERSITAT JAUME I
  
ANNEX II
  
Barem
  
1. Expedient i formació acadèmica d'acord amb el perfil del contracte: fins a 1 punt.
  
2. Experiència d'acord amb el perfil del contracte: fins a 1 punt.
  
3. Angles parlat i escrit: fins a 2 punts.
  
4. Francès parlat i escrit: fins a 0,5 punts.
  
5. Alemany i/o altres llengües estrangeres a nivell parlat i escrit: fins a 0,5 punts.
  
6. Coneixements de valencià: fins a 1 punt.
  
7. Formació en polítiques d'igualtat: fins a 1 punt.
  
8. Informàtica: coneixements i us de programes relacionats amb el disseny: fins a 1 punt.
  
9. Participació en projectes de gènere i igualtat d'oportunitats i projectes europeus: fins a 1 punt.
  
10. Altres: fins a 1 punt.
  
En el supòsit de realitzar l'entrevista: fins a 3 punts.
  
ANNEX III
  
Comissió avaluadora titular
  
President: rector i president de la Fundació, o persona en qui delegue.
  
La coordinadora general del projecte «Igualdader».
  
Dos vocals en representació de la Universitat Jaume I.
  
Un representant del Comitè d'Empresa, a proposta d'aquest òrgan.
  
Secretari: el cap del Servei de Recursos Humans o persona en qui delegue, que actuarà amb veu però sense vot.